Alaquàs formarà els joves d'entre 16 i 29 anys per facilitar la seua incorporació al mercat laboral
28/10/2016

# Alaquàs formarà els joves d'entre 16 i 29 anys per facilitar la seua incorporació al mercat laboral

*   28/10/2016
*   [Ocupació](/categoria/11/0/ocupacio)
*   [Imprimir](#)
*   Compartir
*    https://www.alaquas.org/documento.asp?id\_do=15817

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15817%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20formar%C3%A0%20els%20joves%20d%27entre%2016%20i%2029%20anys%20per%20facilitar%20la%20seua%20incorporaci%C3%B3%20al%20mercat%20laboral)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15817/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15817/28102016conveni1_Form_4.jpg)](https://www.alaquas.org/ficheros/documentos/2016/2/15817/28102016conveni1_Form_10.jpg "<a href='https://www.alaquas.org/ficheros/documentos/2016/2/15817/28102016conveni1_Form_10.jpg' target=_blank><i class='fa fa-external-link' aria-hidden='true'></i>.Alaquàs formarà els joves d'entre 16 i 29 anys per facilitar la seua incorporació al mercat laboral</a>")

L'Ajuntament d'Alaquàs és el primer consistori de la Comunitat Valenciana que s'adhereix com a Col·laborador Homologat al Programa Integral de Qualificació i Ocupació, cofinançat pel Fons Social Europeu i la Càmera de Comerç de València, amb l'objectiu de fomentar la formació i ocupabilitat dels joves d'Alaquàs inscrits en el Sistema Nacional de Garantia Juvenil

L'Alcaldessa d'Alaquàs, Elvira García Campos, ha signat aquesta setmana el compromís de prestació de serveis, a través del qual l'Ajuntament d'Alaquàs s'adhereix com a Col·laborador Homologat per al Programa PICE (Programa Integral de Qualificació i Ocupació), cofinançat pel Fons social Europeu i la Càmera de Comerç de València. En la signatura va estar present la Coordinadora de la Càmera de Comerç d'aquest Programa, Inmaculada Carbonell, la tutora de la Càmera de Comerç, Silvia Ordiñaga i el regidor d'Economia, Ocupació, Formació i Empresa, Toni Saura Martín.

A través d'aquest acord, l'Ajuntament treballarà en l'elaboració de diverses accions d'inscripció, orientació, formació i inserció per afavorir l'accés dels joves al mercat laboral. El primer programa formatiu començarà el proper divendres 11 de novembre i finalitzarà el 23 de desembre. Si es compleixen els objectius, està previst que abans de l'1 de novembre de 2017 hagen realitzat aquestes accions més de 200 joves d'Alaquàs d'entre 16 i 29 anys.

El programa està dirigit a joves desocupats, amb o sense estudis, i amb o sense experiència laboral, amb edats compreses entre els 16 i 29 anys. I es dirigeix també a les empreses que vulguen contractar els joves que realitzen aquestes accions. Per poder participar en el PICE cal complir els requisits definits pel Sistema Nacional de Garantia Juvenil.

El programa PICE és un programa d'atenció personalitzada amb l'objectiu d'afavorir l'accés dels joves al mercat de treball, mitjançant l'ocupació o l'autoocupació. Per als joves que estiguen buscant feina i es troben inscrits en el Sistema Nacional de Garantia Juvenil, el programa PICE ofereix una millora del seu perfil professional, de les oportunitats d'inserció laboral i la possibilitat de formació amb qualificació oficial, personalitzada i a la mida. El programa forma part d'una xarxa més àmplia de contactes i coneixement i en aquest sentit s'ofereix també la possibilitat de viatjar a l'estranger, per millorar formació, experiència laboral i oportunitats personals i professionals, així com un assessorament personalitzat dels orientadors durant tot el desenvolupament del procés.

Traductor de Google para empresas:Google Translator ToolkitTraductor de sitios webGlobal Market Finder